«Ըստ նախագծի՝ եղել է երկու մուտք ու ելք։ Այնտեղ մոտ 60-ից ավելի ստորգետնյա ավտոտնակներ են, մեկ ելքն ու մուտքը եղել է դեպի Տերյան փողոց, մյուսը՝ դեպի Պուշկին փողոց։ 4,5 տարի առաջ, երբ հարակից տարածքներում, որտեղ ճանապարհը ստորգետնյա մուտքից դուրս էր գալիս դեպի Պուշկին, սկսվեց շինարարություն, խնդրեցինք, որ 3-4 ամսով փակեն մուտքը, որից հետո կբացեն, երբ ստորգետնյա աշխատանքներն ավարտված կլինեն։ Անցավ բավականին երկար ժամանակ, սակայն չբացեցին այդ ճանապարհը։ Մենք այն ժամանակ ստորագրություններ հավաքեցինք, դիմեցինք գործող նախագահին։ Մեզ պատասխանեցին, որ երբ զրոյական մակարդակից կբարձրանան շենքերը, կվերականգնվի տարածքի նախնական վիճակը։ Վերջերս, մոտավորապես տարեսկզբին, սակայն, իմացանք, որ ճանապարհը չեն ուզում բացել։